आदिकाल से चलीं आ रहीं परंपराओं के आधार पर खास पर्वों पर गंगा-यमुना में स्नान करना शुभ व पुण्यकारी माना गया है। बुधवार को पड़ रहे गंगा दशहरा पर्व पर यमुना में स्नान करने वालों की भीड़ उमड़ेगी लेकिन उन्हें यमुना की पतली सी धारा देख निराशा होगी। कुछ वर्ष पहले गंगा दशहरा पर यमुना घाटों पर स्नान करने वालों की भारी भीड़ जुटने के साथ ही मेला भी लगता था। अब न मेला लगता है और न ही श्रद्धालुओं की भीड़।